Marduk-apla-iddina II

Si Marduk-apla-iddina II (Wikang Akkadiyo: ; ayon sa Tanakh ay Merodach-Baladan, also called Marduk-Baladan, Baladan and Berodach-Baladan, literal. "Binigyan ako ni Marduk ng tagapagmana") ay isang pinuno ng Chaldea mula tribong Bit-Yakin na nagtatag ng teritoryo na minsang naging Dagatlupa sa katimugang Babilonya. Sinunggaban niya ang trono noong 722 BCE mula sa konrol ng Imperyong Neo-Asirya at naghari mula 722 hanggang 710 BCE.American-Israeli Cooperative Enterprise, Merodach-Baladan, Jewish Virtual Library, acceded 12 May 2018 Ang kanyang paghahari ay itinuturing ng mga ilang historyan na hindi lehitimo sa loob ng Dinasitiyang IX ng Babilonya o Asirya.

Sinupil ni Sargon II ang mga kaalyado ni Marduk-apla-iddina II sa Elam, Aram at Kaharian ng Israel (Samaria). Siya ay pinalayas ni Sargon II sa Lungsod ng Babilonya noong 710 BCE ngunit muling nabawi ang trono mula sa isang maharalikang Babilonyo at naghari ng 9 na buwan mula 703-702 BCE. Bumalik siya mula sa Elam at nagsimula ng himagsikan sa Babilonya at naging hari muli. Siya ay natalo sa Kish ng mga Asiryo ngunit tumakas sa Elam.Jean-Jacques Glassner, Mesopotamiam Chronicles, Atlanta, 2004, p. 197. 

Sa isang silindro ni Marduk-apla-iddina II na natagpuan sa  Uruk, inilarawan dito ang muling pagtatayo niya ng templo para kay Ningishzida na itinayo ng pinuno ng Ur III na si Shulgi kasama ng ziggurat ni E-Anna.Gadd, C. J. “Inscribed Barrel Cylinder of Marduk-Apla-Iddina II.” Iraq, vol. 15, no. 2, 1953, pp. 123–34Lenzen, H. “The Ningišzida Temple Built by Marduk-Apla-Iddina II at Uruk (Warka).” Iraq, vol. 19, no. 2, 1957, pp. 146–50 

Ayon sa Aklat ni Isaias, nagpadala siya ng mga sugo kay haring Hezekias ng Kaharian ng Juda upang makiusyoso dahil sa paggaling nito sa karaamdaman. 
Mga sanggunian

Kategorya:Mga hari ng Babilonya
Kategorya:Mga tauhan sa Lumang Tipan